section_heading: Zemljopis
paragraph_text: Na glamočkom području je preko epigrafskih spomenika evidentirano 89 osoba čije se življenje moće utvrditi za antičko razdoblje: 45 osoba je s nepoznatim, ili teško prepoznatljivim ili teško razumljivim gentilnim imenom, 4 osobe su s domorodačkim imenom, 2 osobe su s julijevskim gentilnim imenom, 24 osobe su s elijevskim gentilnim imenom, 9 osoba je s aurelijevskim gentilnim imenom i 5 osoba sa svim drugim imenima. Stručnom analizom svih imena sa spomenika u Bosni utvrđeno je da je nosilac antičkog razvoja u rimskoj provinciji Dalmaciji (kojoj je Bosna pripadala) bilo domaće stanovništvo.